השעון של גוראן ברגוביץ' ממשיך לתקתק זמן צוענים מאז "שעת הצוענים", הוא היה כאן במאי השנה, כרגיל בחליפה לבנה, ועם התזמורת והזמרות הבולגריות, כדי להזכיר את מהות החגיגה הצוענית הזו. עכשיו הוא חוזר באלבום חדש, Champagne for Gypsies, בו אירח אחדים מהאמנים הצוענים החשובים במוסיקה, ביניהם Stephan Eiche סולן "גוגול בורדלו".
בשיר הפותח Presidente חוברים ברגוביץ' ותזמורת החתונות והלוויות ל – ל"מלכי הצוענים" Gipsy Kings מצרפת בשיר שמפנה את הזרקורים לאירועים הקשים שקורים לאחרונה לצוענים באירופה. המוסיקה היא איך לא – חגיגה צוענית בלקנית טיפוסית.
המוסיקה של גורן ברגוביץ' ממשיכה להיות תמצית של מה שקרה למוסיקה הצוענית בעידן הזה. היא מתערבבת בכור היתוך אתני שמבטא רנסנס עממי מודרני, שבו משתלבים צלילי בלקן, קולות בולגריים, וגם הרוח האנדלוסית בניחוח הפלמנקו עם העיבודים המוכרים לצלילי תזמורת בראס. עצוב זה לא – למרות שברגוביץ ממשיך ליצור מוסיקה שהיא נקודת אור בקצה מנהרת האומללות של העמים הצוענים למודי הסבל.